Milena Martins Moura

Milena Martins Moura (Rio de Janeiro, 1986ko urriaren 2a) brasildar idazle, argitaratzaile, itzultzaile eta ikertzailea da. 2023an idatzi zuen O Cordeiro e os Pecados Dividindo o Pão liburua 2024ko Jabuti sariaren finalaurrekoa izan zen poesia kategorian.

 Bizitza 
2012an Caio Fernando Abreuren Os Dragões Não Conhecem o Paraíso liburuaren inguruko master amaierako lana defendatu zuen Rio de Janeiro Estatuko Unibertsitatean, eta Literatura Konparatuan doktore egin zen Fluminense Unibertsitate Federalean. Hainbat liburu idatzi ditu: Promessa Vazia (Multifoco, 2011, ipuinak), Os Oráculos dos meus Óculos (Multifoco, 2014, poesia), A Orquestra dos Inocentes Condenados (Primata, 2021, poesia) eta O Cordeiro e os Pecados Dividindo o Pão (Aboio, 2023, poesia), eta 2021ean Banquete dos Séculos liburu elektroniko laburra prestatu zuen modu independentean. Urte berean kaleratu zuen A Orquestra dos Inocentes Condenados liburua pertsona neurodibergenteek (batez ere autistek) COVID-19 pandemian jasan zuten isolamendu sozialaren inpaktuetan zentratzen da. Liburu hori emakume autistek poesian duten irudikapenei eta emakume neurodibergenteek idatzitako poesiari buruzko hainbat azterlanetan aipatzen da.

Emakumeek sortutako literaturari eta arteari eskainitako Cassandra aldizkaria zuzentzen du eta emakumezkoen lanak argitaratzera bideratutako Macabéa Edições argitaletxean lan egiten du. 2022an, 43 Poetas Neurodivergentes antologia editatu zuen Jéssica Iancoski poetak koordinatutako CEMana de 22 ekimenaren baitan. 2023an, Versão Brasileira: a Voz da Mulher antologiako egile eta koordinatzaileetako bat izan zen Diana de Hollanda, Bruna Mitrano, Claudia Roquette-Pinto, Danielle Magalhães, Heleine Fernandes, Maíra Ferreira eta beste hainbat poetarekin batera.

Helduaroan diagnostikoa lortu duen pertsona autista da eta autismoaren gaia askotan jorratzen du liburuetan, artikuluetan eta elkarrizketetan.

 Sariak eta izendapenak 

 2024an, Jabuti sariaren finalaurrekoa izan zen poesia kategorian O Cordeiro e os Pecados Dividindo o Pão liburuarekin.

 Lanak 

 Poesia 

 Os Oráculos dos meus Óculos (2014)
 A Orquestra dos Inocentes Condenados (2021)
 Banquete dos séculos (2021)
 O Cordeiro e os Pecados Dividindo o Pão (2023)

 Ipuinak 

 Promessa Vazia (2011)

 Erreferentziak 

 Kanpo estekak 

Kategoria:Kariokak
Kategoria:Brasilgo poetak
Kategoria:Emakume poetak
Kategoria:Brasilgo ipuingileak
Kategoria:Emakume ipuingileak
Kategoria:Portugesezko idazleak
Kategoria:XXI. mendeko emakume idazleak
Kategoria:Idazle autistak
Kategoria:Brasilgo argitaratzaileak
Kategoria:Emakume argitaratzaileak
Kategoria:Antologistak
Kategoria:Brasilgo itzultzaileak
Kategoria:Emakume itzultzaileak
Kategoria:Emakume ikertzaileak